# สภาผู้แทนราษฎรสหรัฐ

| สภาผู้แทนราษฎรสหรัฐ United States House of Representatives |
| --- |
| รัฐสภาสหรัฐ ชุดที่ 119 |
| ตราสภาผู้แทนราษฏรสหรัฐ |
| ธงประจำสภาผู้แทนราษฏรสหรัฐ |
| ประเภท |
| ประเภท | สภาล่าง เป็นส่วนหนึ่งของรัฐสภาสหรัฐ  |
| จำกัดวาระ | ไม่มี |
| ประวัติ |
| สมัยประชุมใหม่ | 3 มกราคม ค.ศ. 2025 (2025-01-03) |
| ผู้บริหาร |
| ประธาน | ไมก์ จอห์นสัน, รีพับลิกัน ตั้งแต่ 25 ตุลาคม ค.ศ. 2023  |
| ผู้นำเสียงข้างมาก | สตีฟ สกาลีซ, รีพับลิกัน ตั้งแต่ 3 มกราคม ค.ศ. 2023  |
| ผู้นำเสียงข้างน้อย | ฮาคีม เจฟฟรีส์, เดโมแครต ตั้งแต่ 3 มกราคม ค.ศ. 2023  |
| วิปเสียงข้างมาก | ทอม เอ็มเมอร์, ริพับลิกัน ตั้งแต่ 3 มกราคม ค.ศ. 2023  |
| วิปเสียงข้างน้อย | แคทเทอรีน คลาร์ก, เดโมแครต ตั้งแต่ 3 มกราคม ค.ศ. 2023  |
| โครงสร้าง |
| สมาชิก | 435 คน + 6 คนเป็นสมาชิกที่ไม่มีสิทธิ์ออกเสียง |
|  |
| กลุ่มการเมืองใน สภาผู้แทนราษฎร | **เสียงข้างมาก** (220)
* ริพับลิกัน (220)

**เสียงข้างน้อย** (215)
* เดโมแครต (215)
 |
| ระยะวาระ | 2 ปี |
| การเลือกตั้ง |
| ระบบการเลือกตั้งสภาผู้แทนราษฎร | ระบบคะแนนนำใน 46 รัฐ ระบบอื่นๆ ในอีก 4 รัฐ |
| ที่ประชุม |
|  |
| ห้องประชุมสภาผู้แทนราษฎร อาคารรัฐสภาสหรัฐ กรุงวอชิงตัน ดี.ซี.  สหรัฐ |
| เว็บไซต์ |
| www.house.gov |

**สภาผู้แทนราษฎรสหรัฐ** (อังกฤษ: *United States House of Representatives*) เป็นหนึ่งในสองสภาของระบบสภาคู่ของรัฐสภาสหรัฐ คู่กับวุฒิสภาซึ่งถือเป็นสภาสูง

องค์ประกอบของสภาผู้แทนราษฎรนั้นบัญญัติไว้ในมาตรา 1 แห่งรัฐธรรมนูญสหรัฐ โดยแต่ละรัฐในสหรัฐมีผู้แทนที่ได้รับเลือกจากจำนวนประชากรของแต่ละเขตที่แบ่งตามจำนวนประชากร (ตามสำมะโนประชากร) โดยหนึ่งเขตจะมีผู้แทนจำนวน 1 คน โดยในแต่ละรัฐจะต้องมีผู้แทนราษฎรอย่างน้อย 1 คน จำนวนของผู้แทนราษฎรของแต่ละรัฐจึงขึ้นอยู่กับจำนวนประชากรเป็นหลัก ในสำมะโนประชากรปีค.ศ. 2010 รัฐแคลิฟอร์เนียที่มีประชากรมากที่สุดมีผู้แทนราษฎรทั้งหมด 53 คน และมี 7 รัฐ ที่มีผู้แทนเพียงรัฐละคน ได้แก่ รัฐอะแลสกา รัฐเดลาแวร์ รัฐมอนทานา รัฐนอร์ทดาโคตา รัฐเซาท์ดาโคตา รัฐเวอร์มอนต์ และรัฐไวโอมิง ตามกฎหมายสภาผู้แทนราษฎรมีสมาชิกทั้งสิ้น 435 คน ในปีค.ศ. 2021 ได้มีการเสนอกฎหมายเพิ่มจำนวนผู้แทนให้กับวอชิงตัน ดี.ซี.จำนวน 1 คน ซึ่งจะเพิ่มให้มีจำนวนสมาชิกทั้งหมด 436 คน หากกฎหมายนี้ผ่านโดยรัฐสภา นอกจากนี้ยังประกอบด้วยสมาชิกที่ไม่มีสิทธิลงมติจำนวน 6 คน จึงมึสมาชิกรวมทั้งสิ้น 441 คน หรือน้อยกว่าขึ้นอยู่กับตำแหน่งว่าง สมาชิกสภาผู้แทนราษฎรแต่ละคนมีตำแหน่งคราวละสองปี ประธานสภาผู้แทนราษฎรมาจากการเลือกตั้งของสมาชิก

ระบบสภาคู่เป็นระบบที่ผู้ก่อตั้งสหรัฐ (Founding Fathers of the United States) สร้างขึ้นเพื่อให้มีสภาที่เป็นผู้แทนของประชาชนที่เป็นเสียงของประชาชนเพื่อให้เป็นการทำให้สมดุลกับวุฒิสภาที่เป็นผู้แทนของรัฐบาลจากแต่ละรัฐ สภาผู้แทนราษฎรมักจะเทียบได้กับสภาล่าง และวุฒิสภาเทียบได้กับสภาสูง แต่รัฐธรรมนูญของสหรัฐไม่ใช้คำดังกล่าว ทั้งสองสภามีหน้าที่ร่าง เสนอ พิจารณาและอนุมัติกฎหมาย

จากการที่สมาชิกได้รับเลือกมาจากกลุ่มคนจำนวนน้อย (ราว 693,000 คนต่อคนใน ค.ศ. 2007) จากเขตที่มักจะมีความเห็นคล้ายคลึงกันจึงทำให้สภาผู้แทนราษฎรเป็นสภาที่ไม่มีความขัดแย้งกันเท่าวุฒิสภา สภาผู้แทนราษฎรมีบทบาทหลักในการตรากฎหมาย โดยผ่านการร่างกฎหมายซึ่งจะต้องได้รับการลงมติเห็นชอบโดยทั้งสองสภาก่อนจึงจะส่งให้ประธานาธิบดีลงนามเพื่อบังคับใช้ นอกจากนี้สภาผู้แทนราษฎรยังมีอำนาจที่สงวนไว้เฉพาะที่เป็นเอกลักษณ์จากวุฒิสภา อาทิเช่น อำนาจในการเสนอบัญญัติการหารายได้เพิ่ม อำนาจการปลดผู้บริหารระดับสูงในรัฐบาลกลางรวมถึงประธานาธิบดี และการเลือกประธานาธิบดีถ้าจำนวนเสียงเลือกตั้งของคณะผู้เลือกตั้ง (electoral college) ไม่เพียงพอตัดสินว่าผู้ใดควรจะได้รับเลือกเป็นประธานาธิบดี

## อ้างอิง

## ดูเพิ่ม

* รัฐสภาสหรัฐ
* วุฒิสภาสหรัฐ